Rozestajenju pod aspektom wobswětoškita nastupajo Janšojsku brunicowu jamu je póndźelu nowy kapitl k tomu přišoł. Němska wobswětowa pomoc (DUH) a Zelena liga matej dalše přizwolenje jamy za njezakonske. Tak je DHU wobkrućenje znapřećiwjenja zapodała.
Berlin/Choćebuz (SN/at). Adresat wospjetneho znapřećiwjenja je braniborski Krajny zarjad za hórnistwo, geologiju a surowizny (LBGR). Kaž Choćebuska wobswětowa skupina pod třěchu Zeleneje ligi informuje, dyrbješe zarjad hižo do toho přiznać, zo njeje so dotal poradźiło tomu zadźěwać, zo so woda z Pynowskeho jězora blisko brunicoweje jamy zhubja. Wobkrućenje wotpokazowaceje pozicije je DHU předwčerawšim z podpěru Zeleneje ligi zapodała. Při tym nawjazuje DUH na loni k terminej zapodate znapřećiwjenje přećiwo hłownemu wobhospodarjenskemu planej Janšojskeje jamy 2020–2023.
hrv_Latn szl_Latn